Poznámky si odpíšte do zošita z literatúry a naučte sa to!

**Robert Arthur (1909 – 1969)**

- americký spisovateľ, autor série detektívnych románov pre deti a mládež *Alfred Hitchcock a traja pátrači*, on sám z nej napísal 10 kníh, (neskôr v nej pokračovali rôzni iní autori).

- príbehy sa odohrávajú v kalifornskom mestečku Rocky Beach, kde žije vodca detektívnej skupiny Jupiter Jones, ako aj jeho dvaja spoločníci Peter Crenshaw a Bob Andrews.

- napísal 10 kníh o troch pátračoch – *Tajomstvo strašidelného zámku, Tajomstvo Ostrova kostier, Záhada zajakavého papagája, Záhada šepkajúcej múmie, Záhada zeleného strašidla, Záhada miznúceho pokladu, Záhada ohnivého oka, Záhada strieborného pavúka, Záhada vreštiacich hodín, Záhada rozprávajúcej lebky*

**Peter a Bob v nebezpečenstve**

**Literárny druh:** epika

**Literárny žáner:** detektívny román Tajomstvo Ostrova kostier zo série románov Alfred Hitchcock a traja pátrači

**Literárna forma:** próza

**Druh rozprávania:** on-rozprávanie

**Téma:** odhalenie tajomstva Ostrova kostier

v ukážke: zajatie Petra a Boba skutočnými zlodejmi počas cesty k ukrytému pokladu

**Idea:** Aj dieťa dôvtipom dokáže odhaliť páchateľa krádeže. Pri odhaľovaní tajomstva musíme byť veľmi opatrní, aby sme nespadli do pasce.

**Hlavné postavy:** Bob Andrews, Peter Crenshaw, (Jupiter Jones)

- múdri, bystrí, odvážni, precízni, šikovní, cieľavedomí detskí detektívi

Jupiter Jones – sirota. Žije so svojím strýkom Titusom Jonesom a tetou Matildou od tragickej smrti jeho rodičov. Má nízku a zavalitejšiu postavu, pozoruhodnú pamäť. Je cieľavedomý.

Peter Crenshaw – má vyšportovanú postavu. Rád hrá bejzbal, pláva a udržiava sa v dobrej kondícii. Koná opatrnejšie ako Jupiter a nerád sa dostáva do nebezpečných situácií.

Bob Andrews – cieľavedomý, inteligentný, veľmi citlivo reaguje na pocity iných ľudí. Je rodený reportér. Všade si nosí svoj zápisník.

**Vedľajšie postavy:** strážca Tom Farraday, Bill a Jim Ballingerovci

Tom Farraday – mocný, zavalitý správca lunaparku a spolupáchateľ pri krádeži peňazí. Je sebec, pokrytec a zradca

Ballingerovci – prezieraví, nenásytní, drsní bratia a zlodeji peňazí

**Umelecké prostriedky:**

* prirovnanie: zostali stáť ako skamenení, zovrel ho pevne ako v kliešťach
* metafora: boli sme v peknej kaši
* epiteton: drsný hlas
* personifikácia: svetlo udieralo do očí

**Osnova:**

1. Petrova a Bobova cesta na veslici k Ostrovu kostier
2. príchod chlapcov na ostrov a stretnutie správcu Toma v lunaparku
3. chlapci objasňujú Tomovi záhadu jeho stratených peňazí (ukrytého pokladu)
4. odchod chlapcov a Toma k jaskyni s cieľom nájsť peniaze
5. chlapci v zajatí Tomom a Ballingerovcami
6. poviazanie chlapcov v motorovom člne a ich stráženie Tomom
7. Ballingerovci si idú po ukrytý poklad.